**Paziņojums**

**par Līvānu novada ATTĪSTĪBAS PROGRAMMAS 1.redakciijas un Līvānu novada teritorijas plānojuma 1.redakcijas, tai skaitā Vides pārskata projekta publisko apspriešanu**

Līvānu novada dome 2025.gada 30.janvārī pieņēma lēmumu Nr. 2-5 “Par Līvānu novada pašvaldības attīstības programmas 2026.-2032.gadam 1. redakcijas nodošanu publiskai apspriešanai” un lēmumu Nr. 2-6 “Par Līvānu novada teritorijas plānojuma 1. redakcijas nodošanu publiskai apspriešanai un institūciju atzinumu saņemšanai”.

**Attīstības programma** ir pašvaldības dokuments, kas nosaka prioritātes un rīcības plānu tuvākajiem 7 gadiem, lai uzlabotu vietējo infrastruktūru, ekonomiku un iedzīvotāju dzīves kvalitāti. Tajā tiek iekļauti konkrēti mērķi, projekti un investīciju plāni. Savukārt teritorijas plānojums ir vietējās pašvaldības ilgtermiņa teritorijas attīstības plānošanas dokuments (līdz 25 gadiem), kurā noteiktas prasības teritorijas izmantošanai un apbūvei.

Līvānu novada attīstības programmas izstrādātājs ir SIA “Baltkonsults”. Līvānu novada teritorijas plānojuma un Vides pārskata izstrādātājs ir SIA “Grupa93”

Līvānu novada attīstības programmas 2026. – 2032.gadam 1.redakcijas, Līvānu novada teritorijas plānojuma 1.redakcijas, tai skaitā Vides pārskata projekta **publiskās apspriešanas termiņš no 2025.gada 10.februāra līdz 2025.gada 14.martam.**

**Attīstības programmas,** **teritorijas plānojuma un vides pārskata publiskās apspriešanas sanāksme tiek organizēta hibrīdrežīmā – 2025.gada 05.martā plkst.17:30:**

* *klātienē* Līvānu novada kultūras centrā Rīgas ielā 105, Līvānos;
* *attālināti* tiešsaistē Microsoft Teams. Tiem, kas vēlies piedalīties attālināti, lūdzam līdz 2025.gada 04.martam nosūtīt pieteikumu uz e-pastu inese.stahovska@livani.lv, norādot vārdu, uzvārdu, e-pasta adresi vai tālruņa numuru, uz kuru nosūtīt sanāksmes ielūgumu.

**Teritorijas plānojumam tiks organizētas papildus sanāksmes klātienē pagastos:**

* **2025.gada 11.martā**
* plkst.9:00 Jersikas Tautas nams, Upenieki, Jersikas pagasts, Līvānu novads
* plkst. 12:00 Rudzātu saieta nams, Miera ielā 13, Rudzātu pagasts, Līvānu novads
* plkst.15:00 Saieta nams “Turki”, Turku pagasts, Līvānu novads
* **2025.gada 12.martā**
* plkst.10:00 Sutru kultūras nams, Uzvaras ielā 5, Sutri, Sutru pagasts, Līvānu novads
* plkst. 13:00 Rožupes kultūras nams, Draudzības laukums 2, Rožupe, Rožupes pagasts, Līvānu novads

**Publiskās apspriešanas laikā ar dokumentiem ir iespējams iepazīties:**

* attīstības programma elektroniskā veidā Ģeolatvijā <https://geolatvija.lv/geo/tapis#document_29837>;
* teritorijas plānojums un vides pārskats elektroniskā veidā Ģeolatvijā <https://geolatvija.lv/geo/tapis#document_25888>;
* elektroniskā veidā pašvaldības tīmekļa vietnē [www.livani.lv](http://www.livani.lv)
* izdrukas veidā Līvānu novada bibliotēkās un Līvānu novada Valsts un pašvaldības vienotajā klientu apkalpošanas centrā.

**Viedokli un priekšlikumus līdz 2025. gada 14. martam var izteikt kādā no ērtākajiem veidiem:**

* Par attīstības programmu Ģeolatvijā <https://geolatvija.lv/geo/tapis#document_29837>;
* Par teritorijas plānojumu Ģeolatvijā https://geolatvija.lv/geo/tapis#document\_25888;
* Aizpildot anketu un nosūtot to elektroniski uz e-pastu pasts@livani.lv ;
* Aizpildot anketu un nosūtot to pa pastu (pasta zīmogs līdz 14.03.2025.) uz adresi: Līvānu novada pašvaldība, Rīgas iela 77, Līvāni, Līvānu novads, LV–5316
* Aizpildot anketu un iesniedzot kādā no plānošanas dokumentu materiālu izstādīšanas vietām (KAC, bibliotēkas).

Jautājumu gadījumā sazināties ar Līvānu novada Centrālās pārvaldes Plānošanas un attīstības nodaļu, tālrunis 22481077.